બાદમાં લોકોના ટોળા એરંડાના ખેતરમાં ચારે તરફ હથિયારબંધીથી ઉભા થઈ જવા પામ્યા હતા ત્યારે ધીમે ધીમે પરીસ્થિતિ વણસવા પામી હતી તો ઈજાગ્રસ્તને તાત્કાલીક ૧૦૮ દ્વારા સારવાર અર્થે ધારપુર સિવિલ હોસ્પિટલ ખાતે ખસેડયા હતા તો વન વીભાગની કચેરી દ્વારા બાલીસણા, સિધ્ધપુર ફોરેસ્ટ વિભાગને જાણ કરતા ત્યાંથી પણ કર્મચારીઓ તાબડતોબ બોરસણ ગામે આવી પહોંચ્યા હતા અને સાવચેતીના ભાગરૂપે વન્યપ્રાણી દીપડો વધુ લોકોને ઈજા ન પહોંચાડે તેવા હેતુથી લોકોને ખેતરથી દૂર ખસેડવાનો પ્રયત્ન કર્યો હતો તો પોલીસ તંત્ર પણ ઘટના સ્થળે પહોંચી જતા લોકોના ટોળા વિખેરવાનો પ્રયત્ન કર્યો હતો તો ખેતરમાં રહેલ દીપડાને પકડી પાડવા કલાકો સુધી લોકો ખડેપગે ખેતરની આસપાસ જૈસે થેની સ્થિતિમાં ઉભા થઈ ગયા હતા તેમજ ફોરેસ્ટના કર્મચારીઓ અને ગામના જવાનો હાથમાં ધોકા, લાકડી, ધારીયા લઈ હિંમતથી એરંડાના ખેતરમાં ઘુસી ગયા હતા અને લોકોની ચીકીયારીઓ પડતા દીપડો એકાએક છલાંગ લગાવી બહાર નીકળતા વધુ એક વ્યક્તી માવજીજી નાનાજી ઠાકોરને છાતીના ભાગે ઈજા પહોંચાડી બીજા ખેતરમાં નાસી છુટતા લોકોમાં ભાગદોડ મચી જવા પામી હતી ત્યારે ઈજાગ્રસ્તને તાત્કાલીક ધારપુર હોસ્પિટલ ખાતે સારવાર અર્થે ખસેડવામાં આવ્યો હતો અને લોકો દીપડાની પાછળ દોટ લગાવતા દીપડાએ વધુ એક વ્યક્તિને ઘાયલ કરતા ધીમે ધીમે પરિસ્થિતિ વધુ બેકાબુ બનવા પામી હતી અને દીપડો આદમખોર બનતા ભયનો માહોલ વધુ ગંભીર બનવા પામ્યો હતો ત્યારે વહીવટી તંત્રના અધિકારીઓ ફોરેસ્ટ તેમજ પોલીસ વિભાગના અધિકારીઓએ ભેગા થઈ ચર્ચા વિચારણા કર્યા બાદ આ બાબતની જાણ ગાંધીનગર ઉચ્ચ કચેરીને કરતા અધિકારીઓને કહેવા મુજબ ગાંધીનગરથી ટીમ બોરસણ ગામે આવવા નીકળી છે તેવું જણાવવામાં આવી રહ્યું હતું ત્યારે આ સમાચાર લખાય છે ત્યાં સુધી દીપડો પાંજરે ન પુરાતા આખું ગામ ભયના ઓથા તળે રહેવા પામ્યું છે.